<classify> Grace Shitundu MAZISHI ya aliyekuwa Mkurugenzi Mkuu wa Idara ya Usalama wa Taifa,Apson Mwangonda, yamekutanisha viongozi mbalimbali ambao wameelezea alamaaliyoiacha kiongozi huyo. Viongozi hao walizungumza kwa nyakati tofauti katika shughuli yamazishi ya Mkurugenzi huyo mstaafu yaliyofanyika Kijiji cha Old Vwawa, Mbozimkoani Mbeya baada ya kufariki dunia Oktoba 7 akiwa katika matibabu nchiniAfrika Kusini. Wakizungumza kwa nyakati tofatuti, viongozi hao walisema pamoja nanafasi aliyokuwa nayo Apson, alikuwa akitoa ushauri wenye hekima katika mambombalimbali. DIWANI ATHUMAN Mkurugenzi Mkuu wa Idara ya Usalama wa TaifaTISS, Diwani Athuman, alisema Apsonalimtaka kuzingatia haki katika utekelezaji wake wa majukumu katika kazi hiyo. Alisema miaka 13 iliyopita alimwita na kumtaka kuongeza juhudi,kutenda haki na kuwa na ushirikiano na wenzake Mzee Apson amefanya mambomengi sana na yanayozungumzwa naweza kuyashuhudia, miaka 13 iliyopita akiwakaribu na kustaafu, mimi sikuwa nafanya naye kazi kwa karibu, lakini alikuwaanajua kuwa mimi ni kijana wake, aliniita nyumbani kwake, nilimkuta na mafailimengi, nilipoingia aliacha na tukaanza kuzungumza. Aliniambia kijana wangu natambuaunafanya majukumu yako vizuri, lakini nataka nikuongezee nguvu, jitahidi ufanyevizuri zaidi, zingatia kutenda haki, kazi unayoifanya inahitaji kuitekeleza kwahaki, penda kushirikiana na wengine, jitume katika kazi. Hiyo ilikuwa ni mwaka2006, miaka 13 iliyopita nikiwa ofisa wa kati, alieleza Diwani. Alisema Apson alikuwa anaheshimu wakubwa na wadogo pamoja na kwambahakuwa anafanya naye kazi kwa ukaribu, lakini alikumbuka na kumwita. Aidha alisema kwamba Apson ameacha alama kubwa katika idara hiyoambayo inatakiwa kuenziwa. Mzee Apson katika muda wote alipokuwa mtumishi na alipokuwamkurugenzi wa Idara ya Usalama wa Taifa, ameacha alama kubwa ndani ya Idara yaUsalama wa Taifa, ameacha alama kubwa katika nchi, amefanya mambo mengi kwafaida ya nchi. Alikuwa committed, alikuwaa anajituma, kimsingi sisi wana-idaratumeachiwa alama kubwa sana, ni vyema tukatafakari kuona ni kwa namna ganitutamuezi mzee Apson, alisema Diwani. Rashid Othman ambaye alichukua nafasi ya Apson baada ya kustaafu,alisema kuwa mzee huyo aliishi kwa hekima na kati ya mambo ambayo alikuwaakimfunza ni kwamba mamlaka, uongozi usimpe kiburi. MBOMA Mkuu wa majeshi mstaafu, Robart Mboma, alisema Apson alikuwa mbunifu,alifanya kazi yake vizuri na kipindi cha uongozi wake alikuwa ni mshauri wakekatika masuala ya usalama wa taifa. Mimi niposhika madaraka yale nilianza kuangalia kazi za usalama wataifa, kukawa na njaa, lakini swala hilo halikuandikwa katika mambo ya usalamawa taifa, Apson alinipigia simu kuwa kuna usalama wa taifa unataka kuharibikakwa sababu ya njaa. Alikuja kueleza jinsi mtu alivyokuwa na njaa anavyoweza kubadilikana akili zake zinavyowezakuwa na akafanya kitu chochote, alisema. Alisema Apson alikuwa anafanya kazi zake kwa bidii, kukiwa na tatizoyeye atachukua muda na kufikiri kwa haraka na kuja kutoa mawazo yake kwenyekikao. MWAKIPESILE Mkuu wa Mkoa wa Mbeya mstaafu, John Mwakipesile, ambaye alikuwarafiki wa Apson alisema kuwa aliweza kuwa naye karibu kwa kuwa alikuwa anamfuatafuata kwa ajili ya hekima yake. Katika mazungumzo yote ambayo tulikuwa nayo kipindi hicho, nikagunduakuwa ana hekima kubwa sana, jasiri mwenye upendo, usitaje tatizo lako kwake,analinunua lile tatizo linakuwa la kwake na kama ana uwezo atakusaidia hatakama hujaomba, alisema. Alisema Apson alikuwa na kipaji cha aina yake, alikuwa anapendwa nawatu, mkarimu, mnyenyekevu. Mwakipesile alisema Apson alikuwa na damu ya uongozi ndani yake kwanialitoka katika familia ya kichifu. MBOWE Mwenyekiti wa Chadema, Freeman Mbowe, alisema Apson alikuwa nikiongozi muhimu katika taifa na alikuwa anamshauri mara kwa mara. Nimekuja hapa kwa sababu kuu tatu, kwanza mzee Apson tulifahamiana,alinipenda, tulikuwa na ukaribu japo wa masaa kadhaa, lakini tulikuwa naukaribu wa kutosha, alikuwa ananishauri mara kadhaa, nami nilifaidia na ushauriwa mzee huyu. Ningependa nitoe ujumbe mmoja muhimu sana kwa viongozi wote, hasavyombo vya ulinzi na usalama, kwani hii ndiyo fursa ambayo nimeipata. Tunaheshimu wajibu unaofanywana vyombo ya usalama, tunathamini kazi inayofanywa kwa niaba ya taifa letu,watuone kama watu wa sehemu ya umoja na mshikamano wetu, tunaoweza kuwasaidiakujenga amani na usalama wa nchi, alisema. Alisema taifa linastahili kujengana na kupendana, hivyo yeye na chamachake wako tayari kushirikiana na chombo chochote ili kufanya nchi hii inakuwamahali bora na salama pa kuishi. FRED LOWASSA Fred Lowassa ambaye alikuwa anamwakilisha baba yake, Edward Lowassaalisema kwamba kifo cha Apson ni pigo kwa baba yake kwani alikuwa akimshauri. Baba amesema mzee Apson hakuwa rafiki yake tu bali ni kaka yake wakwanza, ushauri wake wote wakati anaingia kwenye uongozi alikuwa anaupata kwa mzeeApson, alisema Fred. THOMAS MWANGONDA Mtoto wa marehemu, Thomas Apson Mwangonda ambaye ni Mkuu wa Wilaya ya Mwanga, alitoashukrani kwa Rais Magufuli kwa kumhudumia kwa ukaribu baba yake na kusema kuwaaliupokea msiba huo kwa masikitiko makubwa. Rais alimfahamu mzee Apson kivyake, mimi hata sifahamu walifahamianavipi, lakini rais amekuwa akijitoa kwa watu wengi, na baba yetu alipata nafasiya kuhudumiwa na rais kwa ukaribu na upendo mkubwa sana, alisema. Tom alielezea namna alivyopigiwa simu na Rais Magufuli baada ya msibakutokea. Alisema alidhani ni alarm kwani alipigiwa saa nane na nusu usiku. Rais aliongea kwa maneno ya uchungu sana, kwa unyenyekevu sana, vilemnavyomuona akiwa jukwani ni tofauti kabisa akiwa katika mambo ya kifamilia,hivyo nataka mtambue kuwa mna Rais anayewapenda, alisema Tom. Pia aliwashukuru viongozi wengine wa Serikali, wastaafu, wakiwamo waidara ya usalama wa taifa na watu wote waliojumuika nao katika kipindi hiki. MATALUMA Msemaji wa familia, Emmanuel Mataluma alisema Apson alikuwa nauweledi na alikuwa mshauri mzuri na kwa maana hiyo aliweka msingi imara wautendaji kazi wa idara ambao viongoziwaliofuata wameendelea kuuimarisha. Mataluma alisema Agosti 20, mwaka huu Apson alilazwa katika Hospitali ya EmilioMzena na baadaye Agosti 21 alihamishwa katika Taasisi ya Moyo ya Jakaya KikweteJKCI mkoani Dar es Salaam. Hata hivyo Septemba 14 alikwenda Afrika Kusini kwa ajili ya matibabuzaidi, lakini pamoja na juhudi zote Oktoba 7 mwaka huu mzee Apson alifarikidunia, alisema. Marehemu Apson ameacha mke, watoto watano na wajukuu nane.  <topic>: KITAIFA 